OzLabs/hebrew-wiki-articles huggingface dataset:
אבירן לרר

אבירן לרר הוא קצין בדרגת אלוף-משנה, סגן מפקד עוצבת האש. לשעבר מפקד מרום. מיועד לשמש נספח צה"ל בגרמניה.<ref></ref>

== ביוגרפיה ==
לרר התגייס לצה"ל, והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ושימש בה במספר תפקידי פיקוד, בהם, מפקד פלגה בשייטת 13 עד שנת 2016. בשנת 2016 מונה למפקד פלגת ההדרכה בשייטת 13. ב-19 באוגוסט 2020 הועלה לדרגת אלוף-משנה ומונה למפקד מרום והוא סיים את כהונתו באוקטובר 2022. ב-22 בנובמבר 2022 הוחלט על מינויו לסגן מפקד עוצבת האש.

== חיים אישיים ==
לרר מתגורר ברעננה, נשוי ואב לילדים.

== קישורים חיצוניים ==

* 
;מאמרים פרי עטו:
* [https://www.idf.il/media/72590/דבר-מפקד-מרום-אלמ-אבירן-לרר-1.pdf דבר המפקד], באתר צה"ל, אוגוסט 2020

== הערות שוליים ==

קטגוריה:לוחמי שייטת 13
קטגוריה:מפקדי חטיבת המרום
קטגוריה:אלופי-משנה בצה"ל
קטגוריה:רעננה: אישים
קטגוריה:ישראלים שנולדו במאה ה-20
אליס וודוורד

אליס בולינגברוק וודוורד (באנגלית: Alice Bolingbroke Woodward; 1862 – 1951) הייתה אמנית ומאיירת אנגלייה. אחת המאיירות הפוריות ביותר בתחילת המאה העשרים וידועה בעיקר בזכות עבודתה בספרות ילדים, ובזכות האיורים המדעיים שלה. <ref></ref>

== ביוגרפיה ==
וודוורד נולדה ב -3 באוקטובר 1862 בצ'לסי, לונדון. אביה הנרי וודוורד, היה מדען בולט בתחום הגאולוגיה, ועבד במוזיאון הטבע בלונדון. בילדותה התחנכה וודוורד בביתה על ידי מורים, יחד עם ארבע אחיותיה ושני אחיה (היא הייתה הרביעית מבין שבעה ילדים). מגיל צעיר עודדו את הילדים לצייר, כאשר בסופו של דבר כל האחיות הפכו אמניות וכל האחים הפכו למדענים. בשנות העשרה המאוחרות שלה, אליס הייתה מספיק מיומנת כדי להמחיש בציורים הרצאות לאביה ומאמרים בעיתונים עבור עמיתיו.

הדבר איפשר לה להרוויח מספיק כסף כדי להתחיל את לימודיה בבית הספר לאמנות סאות' קנזינגטון, ומאוחר יותר בבית הספר לאמנות בווסטמינסטר ואחריו באקדמיה ז'וליאן בפריז. היא למדה שיעורים באיור של ג'וזף פנל ומוריס גרייפנהגן, והקשר שלה עם פנל הוביל לעבודות בהוצאות ספרים ובחברה לאיור ספרי ילדים. היא המשיכה לאייר עבודות מדעיות לאורך הקריירה שלה. <ref></ref>

אליס וודוורד נפטרה בשנת 1951.

אחותה, גרטרוד מרי וודוורד, עבדה גם בליטוגרפיה אנטומית, והייתה חברה לכל החיים של ביאטריקס פוטר. <ref></ref>

בין השנים 1896–1900 עבדה בהוצאת הספרים בגלאזגו Blackie and Son Limited, ואיירה סדרת ספרי ילדים ובהם To Tell the King the Sky is Falling, הרפתקאות בארץ הצעצועים, Apple Red and Silver Bells. היא החליפה את אוברי בירדסלי כמאיירת, והשפיעה על המאיירת סיסלי מרי בארקר.

המו"ל הראשי שלה היה ג'ורג ' בל ובניו עבורם איירה את ספר התמונות של פיטר פן שכתב דניאל אוקונור, ויצרה 28 לוחות צבעוניים.<ref></ref>

היא איירה את סיפוריהם של שתי אופרות של גילברט וסאליבן, את הרפתקאות אליס בארץ הפלאות של לואיס קרול ואת היופי השחור הקלאסי של אנה סוול. בין אחרוני ספריה היה כרך מיתוסים ואגדות האבוריג'ינים האוסטרלים אותם איירה בשנת 1930 בגיל 68.

וודוורד גם הציגה ציורים (של סצינות בנורמנדי ובנורפוק) עבודותיה הופיעו בלמעלה מ -80 פרסומים, כולל שחזורים של דינוזאורים בעיתון "Illustrated London News". <ref></ref>

כדי להבדיל בין שני סוגי עבודותיה השונות, היא חתמה על כל האיורים שלה במונוגרמת פרפר, ואילו בעבודתה המדעית היא פשוט כתבה את שמה. עבודתה המדעית נודעה בדיוק שלה, הכרח בהמחשה טכנית. הרישומים שלה היו גם תמיד חיים, בין אם זה היה ציור של דגימה או שחזור של חיה פרהיסטורית.

== איורי ילדים ומדעיים ==
<gallery mode=packed heights=180>
 File:The brownies and other tales (1910) (14582334558).jpg
File:The brownies and other tales (1910) (14765802201).jpg
File:The brownies and other tales (1910) (14768964415).jpg
File:The brownies and other tales (1910) (14582331659).jpg
File:The brownies and other tales (1910) (14582338578).jpg
File:Claosaurussmall.jpg
File:Eurypterids.jpg
File:Extinct monsters and creatures of other days (6288817264).jpg
File:Evolution in the past (Plate 13) (7724859992).jpg
File:Evolution in the past BHL40567516.jpg</gallery>

==קישורים חיצוניים==

* 

== הערות שוליים ==

קטגוריה:מאיירות בריטיות
קטגוריה:ילידות 1862
קטגוריה:בריטיות שנפטרו ב-1951
קטגוריה:בריטים שנפטרו ב-1951
שמואל ישראלי

שמואל (פפו) ישראלי (אוקטובר 1928 – ספטמבר 2016) היה כדורגלן יהודי יליד יוון ששיחק בעמדת הקיצוני ימני במכבי תל אביב בשנות ה-50 של המאה ה-20.

ישראלי נולד ביוון ועלה לארץ ישראל בגיל 5 יחד עם משפחתו. הוא שיחק במחלקת הנוער של מכבי תל אביב וב-1947 עלה לקבוצה הבוגרת. במדי הקבוצה זכה ב-5 אליפויות ו-4 גביעי מדינה. ב-29 באוקטובר 1949 כבש שער בדרבי הראשון נגד הפועל תל אביב לאחר קום המדינה. ב-1959 פרש ממשחק לאחר שנפצע בתאונת דרכים.

לישראלי 4 הופעות במדי נבחרת ישראל. הופעתו הראשונה הייתה ב-8 במרץ 1954 במשחק במסגרת מוקדמות מונדיאל 1954 נגד נבחרת יוון. ב-1956 הוא השתתף ב-2 משחקים במסגרת גביע אסיה.

בספטמבר 2016 הלך לעולמו.

==תארים==
;מכבי תל אביב
* אליפות (5): 1949/1950, 1951/1952, 1953/1954, 1955/1956, 1957/1958
* גביע המדינה (4): 1953/1954, 1954/1955, 1957/1958, 1958/1959

==קישורים חיצוניים==
* [https://www.football.org.il/national-team-list-games-by-player/?player_id=80450&national_team_id=3 עמוד השחקן של שמואל ישראלי] באתר ההתאחדות לכדורגל בישראל

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני נבחרת ישראל
קטגוריה:כדורגלני גביע אסיה 1956
קטגוריה:ישראלים ילידי יוון
קטגוריה:ישראלים שנולדו ב-1928
קטגוריה:ישראלים שנפטרו ב-2016
ז'וז'ה גורדון

ז'וז'ה גורדון (במקור גארטנר, בהונגרית: Gordon Zsuzsa; בודפשט, 6 ביולי 1929 – בודפשט, 31 בינואר 2015)<ref>[http://www.origo.hu/kultura/20150131-elhunyt-gordon-zsuzsa-szineszno.html Elhunyt Gordon Zsuzsa színésznő]</ref> הייתה שחקנית יהודייה-הונגרייה, זוכת פרס מארי יאסאי פעמיים ופרס האמן המצטיין.

== ביוגרפיה ==
גארטנר נולדה במשפחה יהודית כבתם של פאל גארטנר (1900–1975) רופא, פסיכיאטר, מומחה לזיהוי פלילי ושל מגדולנה סלשי (1907–1945) שנספתה בשואה.<ref></ref> סבה וסבתה מצד אביה היו מיקשה גארטנר ואירן גולדשטיין, סבה וסבתה מצד אמה היו ליפוט סלשי ואילונה לאוב (1879-1924). אין פרטים כיצד יתר המשפחה ניצלה בשואה. בין השנים 1945–1949 הייתה סטודנטית באוניברסיטה לאמנויות התיאטרון והקולנוע בבודפשט. בין השנים 1949–1952 הופיעה בתיאטרון הלאומי של פץ' ולאחר מכן במשך 10 שנים ב"תיאטרון על שם פטפי" (Petőfi Színház) ו"בתיאטרון על שם יוקאי" (Jókai Színház).

בשנים 1962–1968 הייתה שחקנית בתיאטרון הקומדיה של בודפשט. לאחר מכן שיחקה על בתיאטרון בימת מיקרוסקופ במשך שנה (1968–1969). משנת 1969 הייתה חברה בתיאטרון "הבימה הספרותית" (Irodalmi Színpad), ובתיאטרון מיקלוש ראדנוטי (Radnóti Miklós Színház) במשך שלושים שנה.

== תפקידיה בתיאטרון ==
מספר ההופעות הבכורה שלה שנרשמו במאגר התיאטרון : 89 . ניתן לראות אותה במאגר גם בעשרים ושמונה תצלומי הצגות תיאטרון.<ref>2011. július 6-i lekérdezés</ref>
<div class="mw-content-ltr">

</div>

== סרטים ==
=== קולנוע ===
<div class="mw-content-ltr">

</div>

=== טלוויזיה ===
<div class="mw-content-ltr">

</div>

== תפקידי דיבוב ==
* מראת הקריסטל נסדקה: דולי באנטרי - מרגרט קורטני
* מזימה ואהבה: סופי, משרתת - כריסטין שוורצה
* בל עמי: מדלן פורסטיה - אולגה צ'חובה
* בלפגור, או פנטום הלובר: לורנס - ג'ולייט גרקו
* הלילה הארוך של פרארה: אנה ברילארי - בלינדה לי
* חילוקי דעות: קלנקה - קלבדיה חבארובה
* בכל פעם שיהיה לילה. . .: אלקה גרדס - הנלור אלסנר
* בית מכובד: מארי פישון - אנוק איימה

== פרסים ==
* פרס מארי יאסאי (1955, 1957)
* פרס האמן המצטיין (1983)

== ראו גם ==
* [http://www.filmkatalogus.hu/Gordon-Zsuzsa--sz18298 Filmkatalógus.hu] קטלוג סרטים
* [http://www.iszdb.hu/?szemely=36130&lap=magyarhang מאגר מידע סינכרוני באינטרנט]
* [https://oszmi.hu/index.php?option=com_content&view=article&id=221&Itemid=764 מאגר התיאטרון]. המוזיאון הלאומי והמכון להיסטוריה של התיאטרון.

== לקריאה נוספת ==
* MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 מיהו מי. 2009
* Magyar színházművészeti lexikon. Főszerk. Székely György. Budapest: Akadémiai. 1994. לקסיקון הונגרי לאמנות הבמה

== קישורים חיצוניים ==

== הערות שוליים ==

קטגוריה:יהודיות הונגריות
קטגוריה:ניצולות השואה
קטגוריה:שחקניות תיאטרון יהודיות הונגריות
קטגוריה:שחקני תיאטרון יהודים הונגרים
קטגוריה:בוגרות האוניברסיטה לאמנויות התיאטרון והקולנוע
קטגוריה:שחקניות קולנוע וטלוויזיה יהודיות הונגריות
קטגוריה:שחקני קולנוע וטלוויזיה יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגריות שנולדו ב-1929
קטגוריה:הונגרים שנולדו ב-1929
קטגוריה:נפטרות ב-2015
קטגוריה:הונגרים שנפטרו ב-2015
דיילי סיטי

דיילי סיטי (באנגלית: Daly City) היא עיר בקליפורניה שבארצות הברית הממוקמת באזור מפרץ סן פרנסיסקו, דרומית לעיר סן פרנסיסקו. נכון לשנת 2019, אוכלוסיית העיר משוערת בכ-106,000 תושבים.

== היסטוריה ==
אזור דיילי סיטי היה מיושב עוד במאה ה-28 לפנה"ס.

אמנם האימפריה הספרדית תבעה את אזור קליפורניה עוד בתחילת המאה ה-16, האירופאים הראשונים שממש עברו בסביבה זו היו משלחת פורטולה בשנת 1769. בעשורים שלאחר מכן החלה התיישבות באזור של כמרים ואנשי דת נוצריים. עם זאת, מרבית האזור נותר בלתי מיושב.

ההתיישבות באזור התפתחה בשנת 1906, לאחר רעידת האדמה בסן פרנסיסקו שגרמה לחלק מתושבי העיר לעזוב את בתיהם ולחפש מקום מגורים חדש. התיישבות זו הוכרזה בעיר בשנת 1911. בשנה זו התגוררו בעיירה כ-2,900 איש. העיר חוותה גל צמיחה משמעותי בשנות ה-40 וה-50.

== ערים תאומות ==
* 

== קישורים חיצוניים ==

* 
* 
* 

קטגוריה:קליפורניה: ערים
קטגוריה:יישובים שהוקמו ב-1911
יצחק נחמיאס

יצחק נחמיאס (23 באוגוסט 1935 – 13 ביוני 2017) היה כדורגלן ששיחק בעמדת הקיצוני ימני במכבי תל אביב בשנות ה-50 של המאה ה-20 ותחילת שנות ה-60 של המאה ה-20.
== קריירה ==
נחמיאס החל את קריירת המשחק שלו בקבוצה הבוגרת של מכבי תל אביב ב-1951, ובסוף עונת 1951/1952 שותף במשחק אחד כאשר היה בן 17 בלבד, במשחק הדרבי נגד הפועל תל אביב. במדי הקבוצה זכה ב-4 אליפויות ו-5 גביעי מדינה. ב-1964 עבר נחמיאס למכבי רחובות כשחקן ומאמן.

לנחמיאס היו 5 הופעות במדי נבחרת ישראל. הופעתו הראשונה הייתה ב-8 באוקטובר 1957 במשחק ידידות נגד נבחרת צרפת. ב-1958 הוא השתתף במשחק אחד במסגרת משחקי אסיה.

ב-13 ביוני 2017 הלך לעולמו.

==תארים==
;מכבי תל אביב
* אליפות (4): 1951/1952, 1953/1954, 1955/1956, 1957/1958
* גביע המדינה (5): 1953/1954, 1954/1955, 1957/1958, 1958/1959, 1963/1964

==קישורים חיצוניים==

* [https://www.football.org.il/national-team-list-games-by-player/?player_id=80460&national_team_id=3 משחקי יצחק נחמיאס בנבחרת ישראל], אתר ההתאחדות לכדורגל בישראל

==הערות שוליים==

קטגוריה:כדורגלני מכבי תל אביב
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:אנשי היישוב ילידי הארץ
קטגוריה:ישראלים שנולדו ב-1935
קטגוריה:ישראלים שנפטרו ב-2017
ספירת דם מלאה

ספירת דם מלאה (באנגלית: Complete blood count או Full blood count) היא אחת מבדיקות הדם הנפוצות ביותר. הבדיקה נערכת לפני ניתוחים וכבדיקה בסיסית ושגרתית המסייעת בין היתר לאבחון של אנמיה, פוליציטמיה, זיהום, דלקת, הפרעה בקרישת הדם, מחלות מח עצם ועוד.

==הערכים הנבדקים==
* תאי דם אדומים (RBC) – המרכיב העיקרי של הדם. התאים הם אלו המקנים לדם את צבעו האדום, והם אחראים לתפקידו העיקרי של הדם: נשיאת חמצן אל כל תאי הגוף וסילוק פחמן דו-חמצני מהם.
* התפלגות גודל תאי דם אדומים (RDW)
* נפח ממוצע של כדורית דם אדומה (MCV)
* המוגלובין (HGB) – חלבון הנושא חמצן אל תאי הגוף במערכת הדם.
* כמות ההמוגלובין הממוצעת בכדורית דם אדומה (MCH)
* ריכוז ההמוגלובין הממוצע בכדורית דם אדומה (MCHC)
* המטוקריט (HCT) – מדד לנפח תאי הדם האדומים ביחס לנפח כלל דגימת דם המבוטא באחוזים (נפח כדוריות אדומות כפול מאה לחלק לנפח דגימה).
* טסיות (PLT) תאים חסרי גרעין המעורבים בקרישת הדם.
* נפח ממוצע של טסיות (MPV)
* רטיקולוציטים (Reticulocytes) – תאי דם אדומים צעירים, שרק השתחררו ממח העצם אל זרם הדם, לאחר יום בו שהו בזרם הדם הם מסיימים את תהליך התבגרותם והופכים לכדוריות דם אדומות רגילות.
* תאי דם לבנים (WBC) – תא דם השייך למערכת החיסון, ומשתתף – באופן פעיל או סביל – בהגנת הגוף מפני פולשים ומזיקים (פתוגנים). תאי דם אלה מיוצרים במח עצמות, והם נוטלים חלק בהתמודדות עם זיהומים שונים כחיידקים, נגיפים, פטריות וטפילים.
** נויטרופילים (Neutrophil) – הם תאים השייכים למערכת החיסון. תפקידם העיקרי בליעה וחיסול חיידקים או פטריות ומניעת הזיהום שנגרם מהם. הנויטרופילים מהווים אחד משלושת סוגי הפגוציטים במערכת החיסון, וכן אחד משלושת סוגי הגרנולוציטים.
** לימפוציטים (Lymphocytes) – הלימפוציטים גוררים את המזהמים אל קשרי הלימפה, שם הם מושמדים באופן סופי.
** מונוציטים (Monocytes) – תאים השייכים למערכת החיסון. המונוציטים זורמים בדם ובולעים פתוגנים.
** באזופילים (Basophils) – הם תאי מערכת החיסון, אשר תפקידם העיקרי הרחבת כלי הדם בזמן זיהום. הבאזופילים מהווים אחד משלושת סוגי הגרנולוציטים במערכת החיסון.
** אאוזינופילים (Eosinophiles) – תא דם לבן, אשר תפקידו העיקרי במערכת החיסון הוא חיסול זיהומים הנגרמים על ידי טפילים.

==קישורים חיצוניים==

* [https://www.clalit.co.il/he/your_health/family/Pages/cbc.aspx ספירת דם – קופת חולים כללית]
* [https://www.maccabi4u.co.il/new/healthguide/labs/cbccellbloodcount/ ספירת דם – קופת חולים מכבי]
* [https://www.camoni.co.il/ספירת-דם---כל-מה-שצריך-לדעת ספירת דם כמוני]
* [https://www.tasmc.org.il/Articles/Hematology/Pages/CBC-Guide.aspx ספירת דם איכילוב]
* [https://www.wikirefua.org.il/w/index.php/ספירת_דם_-_Complete_blood_count ספירת דם ויקירפואה]
* [https://www.infomed.co.il/examinations/complete-blood-count-cbc/ ספירת דם infomed]

==הערות שוליים==

קטגוריה:בדיקות דם
קטגוריה:המטולוגיה
המלשין

המלשין (באנגלית: The Informer) הוא סרט דרמה אמריקאי משנת 1935 בבימויו של ג'ון פורד עם ויקטור מקלגלן בתפקיד הראשי.

התסריט מבוסס על הספר "המלשין" של ליאם או'פלהרטי (1925) והיא מתרחשת בדבלין, 1922 השרויה במלחמה אכזרית של כוח המשטרה הבריטי "בלאק אנד טאנס" במחתרת הצבא האירי הרפובליקני.

הסרט היה מועמד לשישה לפרסי אוסקר מהם זכה בארבעה.

ב-2018 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי".

==תקציר העלילה==
ג'יפו נולן (ויקטור מקלגלן) משוטט ברחובות דבלין ומתבונן במודעות ובהם תמונה של עמיתו פרנקי מק'פיליפ והצעת פרס של 20 ליש"ט על מי שיביא לתפיסתו. ג'יפו גורש מהמחתרת האירית כיוון שבעת פעולה הוא לא ירה בשוטר מהבלאק אנד טאנס.

הוא נפגש בחברתו שלשעבר, קאתי מאדן (מרגוט גרהם) שעובדת כעת כיצאנית. הם מתבוננים בשלט המכריז על כרטיסים לארצות הברית במחיר של 20 ליש"ט. ג'יפו מבטיח לקאתי שבעתיד הם ייסעו ביחד לאמריקה.

הוא נפגש במסעדה עם עמיתו לשעבר במחתרת, פרנקי מק'פיליפ (וולאס פורד), המבוקש על ידי המשטרה. פרנקי בוטח בו ומגלה לו כי הוא עומד לפגוש את אמו (אונה או'קונור) ואחותו מרי (הת'ר אנג'ל).

ג'יפו הולך למטה המשטרה ומודיע להם על מיקומו של פרנקי. השוטרים פורצים לדירה, פרנקי פותח באש אך נהרג מאש השוטרים. הוא מקבל את הכסף והולך לנחם את האם והאחות כשכל האנשים מביטים בו בחשדנות. הוא מתחיל להשתכר ומפזר כסף במקומות שונים בעיר.

מרי מק'פיליפ מספרת למפקד המחתרת דן גאלגן (פרסטון פוסטר) שהוא גם אהובה, כי אחיה סיפר לה לפני מותו כי נפגש עם ג'יפו. גאלגר מזמן את ג'יפו אך הוא מכחיש כל קשר לעניין. לדעתו המלשין הוא פיטר מאליגן (דונלד מיק) שהיה בסכסוך עם פרנקי. כולם מוזמנים לחקירת בית דין של המחתרת בשעה 1:30 בלילה. בינתיים מבלה ג'יפו במסיבה ומחלק כסף לכולם. הוא נפגש עם קאתי ונותן לה 5 ליש"ט להפתעתה.

לאחר חקירה קצרה מזכה דן את מאליגן ומפרט לג'יפו את כל המקומות בהם בזבז כסך בסך 20 ליש"ט. ג'יפו נשבר ומודה. הוא מובל לחדרון וברטלי נקבע להורגו. ג'יפו מצליח לברוח ולהגיע לדירתה של קאתי. היא מגיעה לדן ומבקשת שיחמול עליו אבל דן מודיע לו שזה לא בידיו. אנשי המחתרת פורצים לדירה ופוצעים אותו. הוא מצליח להגיע לכנסייה שם נמצאת אמו של פרנקי ולבקש את סליחתה. היא סולחת לו והוא מסתכל למעלה, קורא "פרנקי" וצונח מת.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ויקטור מקלגלן
|ג'יפו נולן
|המלשין
|-
|וולאס פורד
|פרנקי מק'פיליפ
|לוחם מחתרת
|-
|אונה א'קונור
|גב' מק'פיליפ
|אמו של פרנקי
|-
|פרסטון פוסטר
|דן גאלגר
|מפקד המחתרת
|-
|מרגוט גרהם
|קאתי מאדן
|חברה של ג'יפו
|-
|הת'ר אנג'ל
|מרי מק'פיליפ
|אחותו של פרנקי
|-
|דונלד מיק
|פיטר מאליגן
|
|-
|ג'ו סויאר
|ברטי
|לוחם מחתרת
|}

==פרסים==
הסרט היה מועמד לשישה פרסי אוסקר וזכה בארבעה:
* פרס אוסקר לבמאי הטוב ביותר - ג'ון פורד.
* פרס אוסקר לשחקן הטוב ביותר - ויקטור מקלגלן.
* פרס אוסקר לתסריט המעובד הטוב ביותר - דדלי ניקולס.
* פרס אוסקר לפסקול המקורי הטוב ביותר - מקס שטיינר.
* מועמדות לפרס אוסקר לסרט הטוב ביותר.
* מועמדות לפרס אוסקר לעריכה הטובה ביותר - ג'ורג' היבלי.

==קישורים חיצוניים==

* 
* [https://www.youtube.com/watch?v=b_c9JenLClo קדימון להמלשין], באתר יוטיוב

קטגוריה:סרטי RKO
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:סרטים מבוססי ספרים
קטגוריה:סרטים אמריקאיים משנת 1935
ג'רלד גרדנר

ה[[חרב בה השתמש ג'רלד גרדנר בטקסיו, מוצגת במוזיאון הכישוף.]]
ג'רלד גרדנר (באנגלית: Gerald Gardner; 13 ביוני 1884 - 12 בפברואר 1964) היה מיסטיקן בריטי, המייסד של הדת הנאו-פגנית ויקה, בונה חופשי, סופר, ואנתרופולוג.

== חייו ==
ג'רלד גרדנר נולד ב-13 ביוני 1884 בלנקשיר, אנגליה<ref></ref>. הוא השלישי מבין ארבעה אחים: הארולד, שנולד בשנת 1870, רוברט, שנולד ב-1874, ופרנסיס שנולד בשנת 1886. גרדנר סבל מאסתמה כבר מגיל צעיר, והמטפלת שטיפלה בו הציעה לאביו לשלוח אותו ביחד איתה לטייל במקומות חמים יותר, בתקווה שבריאותו תשתפר. בקיץ של 1888,ג'רלד והמטפלת שלו נסעו לניס שבצרפת. ב-1891, הם נסעו לאיים הקנריים. משם, הם המשיכו לאקרה. לאחר מכן הם המשיכו לפונשל שבמדיירה. את רוב זמנם במשך תשע השנים הבאות הם העבירו במדיירה, מלבד ביקורים באנגליה בחודשי הקיץ<ref></ref>.

ב-1900, התחתנה המטפלת של גרדנר עם דייוויד אלקינגטון, אחד ממחזיריה הרבים שהיו בבעלותו מטעי תה במושבה הבריטית בציילון, סרי לנקה של ימנו. הוריו של ג'רלד הסכימו שהוא יעבור לגור עמם בציילון. הוא המשיך לגור עם הזוג עד 1904, אז הוא עבר לגור בבונגלו משל עצמו. ב-1907, חזר גרדנר לבריטניה למספר חודשים, ומאוחר יותר באותה שנה הוא חזר לציילון. ב-1910, הצטרף גרדנר למסדר הבוניים החופשיים<ref></ref><ref></ref>. ב-1911, עבר גרדנר לצפון בורנאו, אך לאחר שהוא חלה במלריה הוא עבר לסינגפור.

ב-1916, חזר גרדנר לבריטניה, בתקווה להתגייס לצי המלכותי הבריטי ולעזור לבריטניה במלחמת העולם הראשונה, אך בגלל בעיות בריאותיות לא הסכימו לגייס אותו. ב-1920, נפטרה אמו של גרדנר, וב-1926 אביו חלה בשיטיון.

ב-28 ביולי 1927, פגש ג'רלד גרדנר את דורות׳יאה פרנצ׳ס רוזדייל, הידועה גם בכינוי "דונה". ביום שלאחר מכן, הוא הציע לה להינשא לו, והיא הסכימה. ב-16 באוגוסט של אותה שנה, הם נישאו. ב-1939, הצטרף גרדנר לאגודת הפולקלור (אנ'). באותה שנה, או שנה קודם לכן, הצטרף גרדנר גם ל-Rosicrucian Order Crotona Fellowship, אחווה ששילבה אלמנטים ממסדר צלב הוורד, מהתאוסופיה ומהבנייה החופשית. לפי עדותו של גרדנר, באחד הלילות בספטמבר 1939 הוא התלווה למספר אנשים מהאחווה אליה הצטרף, והלך איתם לבית גדול שהיה בבעלותה של אישה עשירה, שם הוא הופשט מבגדיו ועבר טקס חניכה למעגל של מכשפים ומכשפות.

באוגוסט 1946, התמנה גרדנר ככומר בכנסייה הבריטית העתיקה (אנ'). ב-1947, פגש גרדנר את אליסטר קראולי, מפגש שהוביל להצטרפותו של גרדנר ל"מסדר הטמפלרים של המזרח" (אנ'). בין 1949 ל-1950, קיבל גרדנר את החניכים הראשונים אל ויקה. ב-1952, החל גרדנר להתכתב עם דורין וליאנטה (אנ'), וב-1953 הוא חנך אותה אל ויקה.

ב-1954, גרדנר הוציא לאור את הספר Witchcraft Today (אנ'), וב-1959 הוא הוציא את לאור את הספר The Meaning of Witchcraft (אנ')<ref></ref>.

== פטירה ==
ג'רלד גרדנר נפטר מהתקף לב ב-12 בפברואר 1964, הוא היה בן 79 במותו.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בריטים שנולדו ב-1884
קטגוריה:בריטים שנפטרו ב-1964
מיראמאר

מיראמאר (באנגלית: Miramar) היא עיר בפלורידה שבארצות הברית. המהווה חלק ממטרופולין אזור מיאמי. נכון לשנת 2019, אוכלוסיית העיר משוערת בכ-141,000 תושבים.

לאוניברסיטת פלורידה הבינלאומית יש קמפוס בעיר.

כמה מבין תושביה הידועים של מיראמאר הם ג'ייסון דירולו וג'וני דפ.

מבחינה כלכלית, המעסיקים המרכזיים הם קומקאסט, ספיריט איירליינס וקבוצת קרניבל. 

== היסטוריה ==
העיר הוקמה בתחילת שנות ה-50 של המאה ה-20 על מנת לשמש כעיר שינה עבור עובדי מיאמי, והוכרזה כעיר בשנת 1955. העיר נקראה על שם אזור בהוואנה, בירת קובה. בשנה זו גרו בעיירה רק 200 נפשות. ראש העיר והמועצה (אשר מונו על ידי המושל) הושבעו ב-20 ביולי של אותה השנה. מועצה זו כיהנה עד הבחירות שהתקיימו בשנת 1959.

== קישורים חיצוניים ==

* 

קטגוריה:פלורידה: ערים
קטגוריה:יישובים שהוקמו ב-1955
יחסי הודו–לבנון

[[נשיא הודו ראם נאת' קובינד (משמאל) מקבל כתב האמנה משגריר לבנון להודו, 2018]]
יחסי הודו–לבנון הם יחסי החוץ בין הודו ללבנון.

== יחסים בין המדינות ==
הודו כוננה יחסים דיפלומטיים עם לבנון בשנת 1954. לאורך כל מלחמת האזרחים בלבנון פעלה הנציגות ההודית בבירות, למעט סגירה קצרה של כחודשיים מ-5 באוגוסט עד 16 באוקטובר 1989 בעקבות הסלמת הלחימה בביירות, בניגוד למספר רב של שגרירויות זרות אחרות בביירות שנסגרו בתקופת מלחמת האזרחים (1975–1990). במהלך תקופה זו, הייתה אינטראקציה דו-צדדית מוגבלת בין שתי המדינות. הסחר ההודי-לבנוני, שנבלם במהלך מלחמת האזרחים, גבר בשנים האחרונות. המסחר הכולל בין לבנון להודו היה בסך 13.60 מיליון דולר בשנת 1993. במהלך שבע השנים, בין השנים 1993–1999, המסחר צמח בקצב איטי והגיע ל–55 מיליון דולר רק בשנת 1999.

עם זאת, לאחר שנת 2000 היה הבדל ניכר, במיוחד עם הגברת המודעות וההכרה בלבנון בהשפעתה הכלכלית, הטכנולוגית, הפוליטית והאסטרטגית של הודו, בסיס הייצור הגדול שלה, כוחה בשירותים ויכולתה להישאר ללא פגע למרות משברים פיננסיים אזוריים ובינלאומיים. היקף המסחר הכולל בין הודו ללבנון במהלך ינואר–ספטמבר 2017 היה 181 מיליון דולר. הסחר הדו צדדי בשנת 2016 הגיע ל-293.10 מיליון דולר, כאשר הייצוא ההודי ללבנון עמד על 280.09 מיליון דולר, והיבוא ההודי עמד על 13.01 מיליון דולר.

צבא הודו משתתף ביוניפי"ל, כאשר גדוד חיל רגלי אחד מטעמו הוצב בלבנון מהקמת הכוח ב-1982. בעקבות כך נפגש ב-2001 עוזר שר החוץ ההודי עם סגן מנהיג החזבאללה במטרה להקל על חייליה בלבנון. נטען כי חיילי הודו סייעו לפעילי החזבאללה בחטיפת חיילי צה"ל בהר דב ב-2001.

== הקהילה ההודית בלבנון ==
הקהילה ההודית אינה מוכרת כיום בלבנון בעקבות מלחמת לבנון השנייה.

במהלך מלחמת לבנון השנייה ב-2006 פונתה האוכלוסייה ההודית בלבנון. המפונים הובאו תחילה על ידי ספינות חיל הים ההודי מביירות ללרנקה שבקפריסין ואז הוטסו להודו, בתרגיל מתואם צבאי הודי שכונה "מבצע סוקון".<ref>http://www.mea.gov.in/Portal/ForeignRelation/India-Lebanon_Relations.pdf</ref>

== נציגויות דיפלומטיות ==
* לבנון מחזיקה בהודו שגרירות בניו דלהי.
* הודו מחזיקה בלבנון שגרירות בביירות.

==קישורים חיצוניים==

== הערות שוליים ==
פאלם ביי

פאלם ביי (באנגלית: Palm Bay) היא עיר בפלורידה שבארצות הברית. נכון לשנת 2019, אוכלוסיית העיר משוערת בכ-115,000 תושבים.

מבחינה פוליטית, מועצת העיר מורכבת מחמישה חברים.

== היסטוריה ==
האזור היה מיושב על ידי אינדיאנים במשך שנים רבות. האירופאים הראשונים החלו להתיישב באזור במהלך שנות ה-70 של המאה ה-19. ההתיישבות הכפרית הייתה מועטה עד פיתוחה האורבני בתחילת שנות ה-60 של המאה ה-20. עם הפיכתה של ההתיישבות עיר בשנת 1963, חיו בעיירה כ-2,800 תושבים.

==קישורים חיצוניים==

* 

* 

קטגוריה:פלורידה: ערים
קטגוריה:יישובים שהוקמו ב-1963
מיאמי גארדנס

מיאמי גארדנס (באנגלית: Miami Gardens) היא עיר הממוקמת במחוז מיאמי-דייד אשר בפלורידה שבארצות הברית. העיר נמצאת כ-25 קילומטרים מהעיר מיאמי. נכון לשנת 2019, אוכלוסיית העיר משוערת בכ-110,000 תושבים.

מבחינה פוליטית, מועצת העיר מורכבת מחמישה חברים. רוב תושבי העיר (73.3%) הם אפרו-אמריקאים.

כמה מתושבי העיר הידועים הם ליל פאמפ, ריק רוס ודנזל קארי.

העיר צפויה לארח את גמר קופה אמריקה 2024, באצטדיון הארד רוק.

==קישורים חיצוניים==

* 

קטגוריה:פלורידה: ערים
קטגוריה:יישובים שהוקמו ב-2003
פומפנו ביץ'

פומפנו ביץ (באנגלית: Pompano Beach) היא עיר בפלורידה שבארצות הברית הממוקמת צפונית לפורט לודרדייל ומיאמי. נכון לשנת 2019, אוכלוסיית העיר משוערת בכ-117,000 תושבים.

כמה מתושבי העיר היודעים ביותר הם קלסי גראמר, למאר ג'קסון, אדי ג'ונס והרולד סולומון.

== היסטוריה ==
ההתיישבות באזור החלה בשנות ה-80 של המאה ה-19. תושבי הקבע הידועים הראשונים היו משפחות של עובדי הרכבת שהגיעו לסביבה בשנת 1896. ההתיישבות הפכה לעירנית יותר בשנת 1908 והוכרזה כעירעצמאית בשנת 1947. בשנת 1950 התגוררו בעיירה כ-5,600 תושבים.

== ערים תאומות ==
* 
* 
* 

== קישורים חיצוניים ==

* 
* 

קטגוריה:פלורידה: ערים
קטגוריה:יישובים שהוקמו ב-1880
דיימלר מג'סטיק מייג'ור

"דיימלר מג'סטיק מייג'ור", שנת [[1965]]
"דיימלר מג'סטיק מייג'ור", רכב הלוויות, שנת [[1965]]
דיימלר מג'סטיק מייג'ור (באנגלית: Daimler Majestic Major) היא מכונית סלון מתוצרת יצרנית הרכב The Daimler Company Limited אשר יוצרה בין השנים 1960 – 1968 בבריטניה.

=="דיימלר מג'סטיק מייג'ור"==
* דגם אב טיפוס "דיימלר מג'סטיק מייג'ור" הוצג לראשונה ב-20 באוקטובר 1959 בתערוכת המכוניות ("London Motorfair" ) בלונדון.
* ייצור סדרתי של "דיימלר מג'סטיק מייג'ור" החל בנובמבר 1960.
* יוצרו 1,184 יחידות (דגם 4 דלתות סדאן).
* 4 דלתות.
* 5 נוסעים.
* מנוע בנזין, הנעה אחורית.
* מנוע כרום ברזל יצוק. בוכנות מסגסוגת אלומיניום, גל ארכובה בחמישה מסבים.
* משקל מנוע: 266 ק"ג (נטו).
* הגה כוח.
* בלמים: 4 בלמי דיסק.
* מתלים: מתלה קדמי עצמאי קפיצי סלילי וסרן אחורי עם קפיצי עלים חצי אליפטיים
* מחיר היחידה בשנת 1960 בבריטניה עמד על 3,166 לירה שטרלינג לרבות מיסוי של 955 לירה שטרלינג.
* תאוצה בין 0–97 קמ"ש היא 9.7 שניות.

===דגם לימוזינה===
בנוסף לדגם הבסיסי, משנת 1961 יוצר דגם "דיימלר מג'סטיק מייג'ור לימוזינה". בדגם הורכבו 9 מושבים (ב-3 שורות), ובסיס הגלגלים היה ארוך יותר ב-61 ס"מ מהדגם הבסיסי.

יוצרו 867 יחידות מהדגם.

===רכב הלוויות===
"דיימלר מג'סטיק מייג'ור" יוצר גם בגרסת סטיישן, כרכב הלוויות (ראו תמונה).

==גלריה==
<gallery mode="packed" heights="100">
קובץ:1965 Daimler Majestic Major (1) 4995604259.jpg | "דיימלר מג'סטיק מייג'ור", שנת 1965
קובץ:1965 Daimler Majestic Major (2) 4996211876.jpg| "דיימלר מג'סטיק מייג'ור", שנת 1965 - מבט לתא הנהג ולוח מחוונים
קובץ:1965 Daimler Majestic Major (4) 4996213988.jpg | "דיימלר מג'סטיק מייג'ור", שנת 1965
קובץ:1965 Daimler Majestic Major (7) 4995610511.jpg | "דיימלר מג'סטיק מייג'ור", שנת 1965
קובץ: 1965 Daimler Majestic Major (8) 4995611437.jpg| "דיימלר מג'סטיק מייג'ור", שנת 1965
</gallery>

==ראו גם==
* דיימלר 22
* דיימלר פריליין
* דיימלר SP250
* דיימלר 250

==קישורים חיצוניים==

==הערות שוליים==

קטגוריה:מכוניות סלון
קטגוריה:לימוזינה
קטגוריה:דגמי מכוניות שהושקו ב-1959
קטגוריה:מכוניות בריטיות
לייקלנד

לייקלנד (באנגלית: Lakeland) היא עיר במחוז פולק בפלורידה שבארצות הברית הממוקמת באזור מפרץ טמפה, מזרחית לטמפה. נכון לשנת 2019, אוכלוסיית העיר משוערת בכ-112,000 תושבים.

העיר מנוהלת על ידי מועצה בת שישה חברים. ארבעה חברים נבחרים בארבעה מחוזות בחירה ושנים נוספים נבחרים על ידי כלל העיר.

כלכלת העיר מבוססת על חקלאות וכריית פוספטים.

== היסטוריה ==
אינדיאנים חיו באזור מתום עידן הקרח. המתיישבים האירופאים הראשונים הגיעו לאזור לייקלנד בשנות ה-70 של המאה ה-19. ההתיישבות התרחבה מאוד עם הגעת הרכבות בעשור שלאחר מכן. ההתיישבות הוכרזה כעיר בשנת 1885. במהלך מלחמת ארצות הברית–ספרד בשנת 1898 שכנו אלפי חיילים אמריקאים סביב העיר. 

במהלך מלחמת העולם השנייה הקים חיל האוויר של ארצות הברית בסיסי הכשרה לטייסיו בסמוך לעיר.

== ערים תאומות ==

* 

* 
* 
* 
* 

== קישורים חיצוניים ==

* 

* 

קטגוריה:פלורידה: ערים
קטגוריה:יישובים שהוקמו ב-1875
קומובי

קומובי (בסרבית קירילית: Комови) הוא רכס הרים במזרח מונטנגרו המהווה חלק מהאלפים הדינריים. פסגתו הגבוהה ביותר מגיעה לגובה 2,487 מטר. <ref>[https://www.dinarskogorje.com/komovi-planina.html Dinarsko gorje - Komovi (planina)]</ref>
== גאוגרפיה ==
מדרום מזרח לרכס, מתנשא רכס ההרים המונטנגרי-אלבני פרוקלטייה ("המקוללים") (Prokletije). הר ביילאסיצה (Bjelasica) גובל ברכס הקומובי מצפון, ונהר טארה ממערב. הרכס מחולק בין העיירות קולאשין ואנדרייביצה. השבטים המונטנגרים קוצ'י וואסוייביצ'י היו באופן מסורתי בונים קבוצות בקתות קיץ לרועים על הרכס.

בשנת 2018 רכס ההרים הוכרז כשמורת טבע מוגנת, בשל חשיבותו האקולוגית, ושפע הצומח והחי שבו. <ref>[https://www.dan.co.me/?nivo=3&rubrika=Regioni&clanak=639556&datum=2018-03-21 Dan - Osnivaju park prirode Komovi (21 March 2018)]</ref>

== פסגות ==
חמש הפסגות הגבוהות ביותר של קומובי הן:
* "קוצ'קי" 
* "קום לייבורצ'קי" 
* "קום ואסוייביצ'קי" 
* "רוגמסקי ורח" 
* "באוואן" 

==קישורים חיצוניים==

== הערות שוליים ==

קטגוריה:מונטנגרו: הרים
הר סומגיה

הר סומגאיה הוא הר בקטע הצפוני של מינדנאו בפיליפינים. ההר נמצא בשטח השיפוט של עיריית קלווריה. הוא ניצב בגובה של כ. 

ההר הוא חלק ממרכז מינדנאו קורדילרה המשתרע מקמיגוין בצפון לסרנגאני בדרום. ההר התפרסם במהלך התרסקות טיסה 387 על ההר בשנת 1998, אחת מאירועי התעופה הקטלניים ביותר בפיליפינים.
==קישורים חיצוניים==
הבחירות הכלליות בבריטניה 1812

הבחירות הכלליות בבריטניה היו הבחירות הרביעיות לפרלמנט הבריטי לאחר האיחוד עם אירלנד, והתרחשו במשך חודש, בתאריכים 5 באוקטובר–10 בנובמבר 1812. הבחירות הובילו לניצחונו של רוברט ג'נקינסון מהמפלגה הטורית. מולו התחרה ויליאם גרנוויל מן המפלגה הוויגית.

הפרלמנט הרביעי של הממלכה התפזר ב-29 בספטמבר והתכנס שוב לאחר בבחירות, ב-24 בנובמבר.

1812
קטגוריה:1812
איאן דיור

מייקל איאן אולמו (באנגלית: MIchael Ian Olmo; נולד ב-25 במרץ 1999), הידוע בשם הבמה איאן דיור (iann dior), הוא ראפר, זמר ופזמונאי פוארטו ריקני-אמריקאי.<ref name="auto2"></ref> הוא התפרסם בשנת 2019, בזכות שיריו "Emotions" ו-"Gone Girl", מתוך אלבום הבכורה שלו, Industry Plant. בשנת 2020, התארח בשירו של 24kGoldn, "Mood", שהגיע למקום הראשון במצעד הבילבורד הוט 100.

== ביוגרפיה ==
מייקל איאן אולמו נולד ב-25 במרץ 1999 באזור ארסיבו שבפוארטו ריקו. הוא עבר לקורפוס כריסטי שבטקסס בגיל צעיר, שם בילה את רוב חייו המוקדמים.<ref name="auto2" />

דיור החל ליצור מוזיקה תחת שם הבמה "אולמו" (Olmo). מאוחר יותר בתחילת שנת 2019, לאחר שהתגלה על ידי המפיקים המוזיקליים ניק מירה וטאז טיילור מהלייבל אינטרנט מאני , הוא שינה את שמו לאיאן דיור. הוא צבר פופולריות במהרה, כשהוציא רצועות כמו "Emotions", שצברו מאות אלפי השמעות ב-SoundCloud תוך מספר שבועות.

לאחר מכן, המשיכו שיריו של דיור לצבור הצלחה, והוא חתם על חוזה תקליטים עם החברות אינטרנט מאני , TenThousand פרוג'קטס וקרוליין רקורדס . מספר חודשים לאחר מכן, הוא הוציא את הלהיט "Gone Girl", בשיתוף עם הראפר טריפי רד, שצבר למעלה מ-100 מיליון השמעות ברשת הזרמת המדיה ספוטיפיי.<ref name="break"></ref> במאי 2019, הוא הוציא את מיקסטייפ הבכורה שלו, Nothings Ever Good Enough, ולאחר מכן באותה השנה את אלבום הבכורה שלו, Industry Plant.<ref></ref> ביוני 2020, הוציא את המיני-אלבום I'm Gone.<ref name="IG"></ref> ביולי של אותה השנה, התארח בשירו של הראפר 24kGoldn, "Mood", שהיה ללהיט, תוך שזכה להצלחה בפלטפורמת שיתוף הווידאו טיקטוק, ואף הגיע למקום הראשון במצעד הבילבורד הוט 100.

דיור נכלל ברשימת פורבס 30Under30 לשנת 2022.<ref></ref>

== דיסקוגרפיה ==
=== אלבומי אולפן ===
* 2019: Industry Plant

=== מיקסטייפים ===
* 2019: Nothings Ever Good Enough

=== מיני-אלבומים ===
* 2020: I'm Gone
* 2021: Still Here

== קישורים חיצוניים ==
* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:ראפרים פוארטו ריקנים
קטגוריה:זמרים פוארטו ריקנים
קטגוריה:אמריקאים ממוצא פוארטו ריקני
קטגוריה:פורבס 30Under30
קטגוריה:אמריקאים שנולדו ב-1999
הר קופר (ארץ מרי בירד)

הר קופר (באנגלית: Mount Cooper) הוא הר גדול, ברכסי פורד, בארץ מרי בירד, שבאנטארקטיקה.

ההר ממוקם 7 קילומטרים ממערב לרכס אסמן, ומצידו הדרומי של קרחון ארתור.

גובהו של ההר 530 מטרים מעל פני הים; ההר הוא ההר ה-5,051 בגובהו באנטארקטיקה.

== היסטוריה ==
=== גילוי ומיפוי ההר ===

ההר התגלה מהאוויר, בטיסות שנערכו בשנת 1934 על ידי משלחת בירד לחקר אנטארקטיקה.

=== מקור השם ===

בירד נתן להר את שמו.

בירד קרא להר על שמו של מריאן סי. קופר (Merian C. Cooper), מפיק סרטי קולנוע הוליוודי.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=b-FwBY8bia0C&pg=PA262&lpg=PA262&dq=%22Mount+Cooper%22+Antarctica&source=bl&ots=lbGJTrwAVx&hl=en&sa=X&ved=2ahUKEwiN78fZ_fDsAhVR_aQKHdv4DFk4ChDoATAFegQICRAC#v=onepage&q=%22Mount%20Cooper%22%20Antarctica&f=false Sailing Directions for Antarctica: Includes Islands South of Latitude 60°], P 262</div>

<div class="mw-content-ltr">• Charles F. Passel, [https://www.jstor.org/stable/985317?seq=1 Sedimentary Rocks of the Southern Edsel Ford Ranges, Marie Byrd Land, Antarctica], Proceedings of the American Philosophical Society
Vol. 89, No. 1, Reports on Scientific Results of the United States Antarctic Service Expedition, 1939-1941 (Apr. 30, 1945), pp. 123-131 </div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:3097 הר קופר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2954&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קופר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קופר
קופר
איגוד התרבות היהודי-הונגרי

איגוד התרבות היהודי-הונגרי (בהונגרית: Magyar Zsidó Kulturális Egyesület, בקיצור: MAZSIKE) הוא ארגון אזרחי מהמגזר השלישי ההונגרי ללא מטרות רווח. האיגוד הוא המו"ל של כתב העת "שבת". יו"ר הארגון הוא פטר קירשנר.

== מקום מושב ==
המשרד הרשום של האיגוד הוא בבודפשט, רחוב רוואי 16.

== היסטוריה ==
האיגוד הוקם בנובמבר 1988 כאחת העמותות היהודיות העצמאיות (הבלתי תלויות) הראשונות בהונגריה שלאחר חילופה השלטון (או בשלהי החילופים). האיגוד לוקח חלק בחקר המורשת והמסורות של יהדות הונגריה. בפעילותה היא ממשיכה את המסורות והעבודה של אגודת אומיקה - ההתאחדות הלאומית היהודית-הונגרית לחינוך בהונגריה (OMIKE), שנחשבת לקודמתה ושל האגודה הספרותית היהודית-הונגרית (IMIT). זו עמותה ללא כוונות רווח (מלכ"ר).

לאיגוד היה חלק בארגון ובהקמה של בית ספר "יבנה", "בית הספר הקהילתי היהודי של לאודר" (של רונלד לאודר שאמו אסתי לאודר הייתה אמנם ילידת ארצות הברית, אך להורים מהונגריה). פרויקטים אחרים של האיגוד כוללים למשל את פרויקט אבן נגף; פרויקט "שולחנות בית ספר ריקים" לזכר ילדים שנחטפו ונרצחו בגיל בית ספר, הקמת אתרי הנצחה כגון במפעל הלבנים באובודה ששימש נקודת יציאה לצעדות מוות בודפשט-הדיישהאלום (סתיו 1944) ולהנצחת הגירושים ושל מחנות הריכוז.

האיגוד הוא המו"ל של העיתון היהודי העצמאי, כתב העת "שבת" (Szombat).

== פעילויות עיקריות ==
* ארגון אירועי תרבות, ערבים וסדרות ספרותיות, פסטיבלי תרבות, קונצרטים, סיורי וטיולי עיר תרבותיים
* הוצאת ספרים
* ארגון תערוכות
* ארגון טיולי תרבות בעקבות זכרונות וערכים יהודיים בחו"ל (לרבות גם לא יהודים).

== לקריאה נוספת ==
* [http://mazsike.hu/rolunk mazsike.hu]
* [http://mazsike.hu/mazsike-alapszabaly תקנון MAZSIKE]
*[https://www.facebook.com/mazsike1988/ פייסבוק]
*[https://akibic.hu/user/mazsike/ מגזין קיביץ]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגונים יהודיים
קטגוריה:יהדות הונגריה
קטגוריה:הונגריה: תרבות
קטגוריה:שואת יהודי הונגריה
קטגוריה:יהדות הונגריה: ארגונים
ביילה גורה

בְּיֵילָה גוֹרָה (בסרבית-מונטנגרית: Бијела Гора, מילולית: הר לבן) היא רמה בגובה של 1200–1500 מ' בצדו הצפוני של הר אוריין במונטנגרו. הפסגה הגבוהה ביותר היא בגובה 1,862 מ'. בהר יש עקבות קרחוניים כבדים ומכסה קרח ענק כיסה אותו בעידן הקרח האחרון.

בהר יש שטחי מרעה לא מאוכלסים ויערות ענק של עצי אשור ואשכולית. כמו כן, יערות אשוח כסף גירניים נמצאים בהר עם צמחים אנדמיים נדירים, כמו אורן בוסני. בהר מתגוררים דובים חומים, זאבים, צבאים, חזירים ואוכלוסייה קטנה של צפיר האלפים.

ההר מאוכלס בשבטים מונטנגריים המשתייכים לחמולות "קטון".

==גלריה==
<gallery>
קובץ:Bijela gora.jpg|
קובץ:Pinus heldreichii Bijela gora above Borovi do.jpg|
קובץ:Pod jastrebicom orjen na Bijeloj gori.jpg|
קובץ:Polyommatus coridon on Betonica serotina Bijela gora (Montenegro).jpg|
קובץ:Sanionia uncinata - Edraianthus serpyllifolius - Salix retusa in the Subadriatic Dinaric alps leg P. Cikovac Opuvani do.jpg|
קובץ:Vucji zub above Montenegrin coast.jpg|
</gallery>

==ראו גם==

קטגוריה:מונטנגרו: הרים
קטגוריה:בוסניה והרצגובינה: גאוגרפיה
חיילה

חַיְילָה (בסרבית קירילית ובמונטנגרית: Хајла; באלבנית: Hajlë) הוא הר שנמצא בגבול מונטנגרו–קוסובו. להר יש מספר פסגות שמגיעות ליותר מ-2,000 מטרים, והגבוהה שבהן מתנשאת לגובה 2,403 מטרים. פסגה זו מכונה "חיילה".

במדרונות הצפוניים בהר יש את נהר איבר , ומורדותיו הדרומיים הם תחילתו של נהר הקרוי באלבנית "ביסטריצה א פייס" ובסרבית – "פצ'קה ביסטריצה" .

חיילה הוא גם ההר הגבוה ביותר בחלק הצפוני של הרי פרוקלטיה ("ההרים המקוללים") . 

בקוסובו, חיילה מהווה חלק מ-25 ק"מ מאורכו של קניון רוגובה . העיר הקרובה ביותר לחיילה היא רוז'איה שבמונטנגרו.

== הפסגות הגבוהות ביותר ==
*חיילה (2,403 מטרים)
*חיילה אה ורנוציט (2,281 מטרים)
* מאיה דרמדול (2,120 מטרים)
* חיילה אה שקרליט (2,011 מטרים)

== ראו גם==
* וורלו איברה

==קישורים חיצוניים==

קטגוריה:מונטנגרו: הרים
קטגוריה:אירופה: הרים
קטגוריה:קוסובו: גאוגרפיה
פרידריך דוננפלד

פרידריך (פריץ) דוננפלד (בגרמנית: Friedrich Donenfeld; 17 בינואר 1912 – 20 במרץ 1976) היה כדורגלן ומאמן כדורגל יהודי יליד אוסטרו-הונגריה.
== קריירה ==
דוננפלד החל את לשחק בקבוצת תאליה וינה בעיר הולדתו, וב-1930 עבר להכח וינה מהליגה האוסטרית השנייה ובאותה העונה עלה עם הקבוצה לליגה הראשונה. ב-1936 עלה לישראל ושיחק במכבי תל אביב וזכה עם הקבוצה באליפות. בסוף השנה עבר לצרפת והצטרף לאולימפיק מרסיי מהליגה הראשונה בצרפת. ב-1940 הגיע עם מרסיי לגמר הגביע הצרפתי אך הפסיד במשחק נגד ראסינג פריז. דוננפלד שחק עם מרסיי לפרקים עד 1943, ושנה לאחר מכן הצטרף לכוכב האדום בפריז.

ב-7 באוקטובר 1934 ערך דוננפלד את הופעתו היחידה במשחק נבחרת אוסטריה, כאשר שותף במשחק נגד נבחרת הונגריה.

לאחר שפרש החל דוננפלד בקריירת אימון. הוא אימן קבוצות רבות בקולומביה והולנד בנוסף לנבחרת קולומביה ונבחרת הולנד.

דוננפלד השתקע בהולנד ב-1955, ושם התגורר עד שנפטר ב-20 במרץ 1976 באוטרכט.

==קישורים חיצוניים==

==הערות שוליים==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני הכח וינה
קטגוריה:כדורגלני מכבי תל אביב
קטגוריה:כדורגלני אולימפיק מרסיי
קטגוריה:וינה: כדורגלנים
קטגוריה:כדורגלני נבחרת אוסטריה
קטגוריה:מאמני כדורגל אוסטרים
קטגוריה:מאמני נבחרת קולומביה בכדורגל
קטגוריה:מאמני נבחרת הולנד בכדורגל
קטגוריה:מאמני ג'וניור ברנקייה
קטגוריה:מאמני דן האג
קטגוריה:מאמני טוונטה
קטגוריה:אוסטרים שנולדו ב-1912
קטגוריה:אוסטרים שנפטרו ב-1976
וורלו איברה

וורלו איברה (במונטנגרית: Врело Ибра) הוא נהר ליד ההר חיילה.

==מיקום==
הנהר ממוקם במרחק של כ-10 ק"מ ממרכז העיר רוז'איה בצד הצפוני למרגלות ההר חיילה ביער צפוף.<ref name="mapa.infomladi.me">http://www.mapa.infomladi.me/index.php?IDSP=8366&jezik=lat</ref> ברוז'איה יש כמות גדולה של מעיינות, אך השופע ביותר הוא מעין הנהר איבר <ref></ref> שהוא גם הנהר המונטנגרי הארוך ביותר.

בדרך למעיין יש נופים יפים עם הרבה מקומות המתאימים לפיקניק או פעילויות ספורט (כמו אופני הרים<ref>http://en.wikiloc.com/wikiloc/view.do?id=3649218</ref>) או בילויים אחרים.<ref name="mapa.infomladi.me"/> הדרך למעיין ממוקמת כמה קילומטרים ממרכז העיר בכיוון אל בראן, בצד שמאל מעל הגשר ליד בית מלון "אלדי".<ref name="rozaje.montenegro.travel">http://www.rozaje.montenegro.travel/me/8295/sjeverni-region/rozaje/priroda-i-javne-povrsine/rijeke-izvorista/ibar</ref>

הדרך לנהר מתאימה לנסיעה ברגל או בכל רכב. ההמלצה של ארגון התיירות של רוז'איה היא להגיע באופניים. ליד המעיין ממוקם בית ההרים הראשי התיירותי בבנדז'וב.<ref>http://www.stazeibogaze.info/2012/10/29/vrelo-ibra-i-hajla/</ref>

אורך הדרך לנהר הוא כ-12 ק"מ<ref name="rozaje.montenegro.travel"/> מהעיירה. בחלקו העליון של נהר איבר, שניתן לעקוב אחריו בכביש הראשי אל המעיין, ניתן למצוא הרבה דגי פורלים חומים,<ref></ref> ובחלקו התחתון דגי קרפיון לבן.<ref name="rozaje.montenegro.travel"/> הנהר הוא מקום רומנטי מאוד <ref>http://www.diamondtravelguide.com/me/znamenitosti/vrelo-ibra</ref> אשר הפוטנציאלים עדיין אינם מוערכים לחלוטין.

== ראו גם ==
* חיילה

== קישורים חיצוניים ==
* [https://www.youtube.com/watch?v=HoBOy2xfjmY סרטון על הנהר]

== הערות שוליים ==

קטגוריה:נהרות
I Think He Knows

"I Think He Knows" (בעברית: "אני חושבת שהוא יודע") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover.<ref name=":0"></ref> השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.<ref name=":0" />

אף על פי שלא יצא כסינגל, הצליח השיר להגיע למקום ה-51 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי טיילור סוויפט וג'ק אנטונוף שכתבו יחד שירים נוספים מהאלבום, כדוגמת "Soon You'll Get Better",<ref></ref> "Paper Rings",<ref></ref> ו-"Death by a Thousand Cuts".<ref></ref> השיר הוא שיר מסוגת הפאנק-פופ, המשלב בתוכה גם את סוגת האלקטרופופ.<ref></ref>

מבקרי מוזיקה השוו את השיר לשיריה של קארלי ריי ג'פסן, תוך שציינו כי נראה שהסוגה שאופפת אותו היא R&B של שנות ה-80 של המאה ה-20.<ref></ref>

== הצלחה מסחרית ==
השיר זכה להצלחה רבה במצעדי הבילבורד אף על פי שלא יצא כסינגל.<ref name=":1" /> במצעד הבילבורד הוט 100 התברג במקום ה-51, תוך שבמצעד שירי הסטרימינג התברג במקום ה-28.<ref name=":1" /> בסמוך לכך, התברג במקום ה-48 במצעד קנדה הוט 100 ובמקום ה-17 במצעד שירי הסטרימינג לפי דרישה.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.<ref></ref>

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-130 ברשימת "כל 206 השירים של טיילור סוויפט, לפי דירוג".<ref name=":2"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|38
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|130
|<ref name=":2" />
|-
|BuzzFeed
|167 השירים הטובים ביותר של טיילור סוויפט, לפי דירוג
|71
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|70
|<ref></ref>
|-
|NME
|השירים הטובים ביותר של טיילור סוויפט, לפי דירוג
|59
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|23
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|139
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Think He Knows" בוצע באצטדיון ג'ילט בפוקסבורו, מסצ'וסטס, ב-21 במאי 2023 יחד עם השיר "Red".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|23 באוגוסט 2019
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים עם נושאים פמיניסטיים
קטגוריה:שירי אלקטרופופ
Paper Rings

"Paper Rings" (בעברית: "טבעות נייר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover.<ref name=":2"></ref> השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.<ref name=":2" />

אף על פי שלא יצא כסינגל, הצליח השיר להגיע למקום ה-45 במצעד הבילבורד הוט 100.<ref name=":3"></ref>

== רקע וכתיבה ==
השיר נכתב על ידי טיילור סוויפט והופק על ידה, ביחד עם המפיק המוזיקלי ג'ק אנטונוף שעבד איתה על שירים נוספים.<ref name=":2"/> סוויפט דיברה על השיר ואמרה כי:

== הצלחה מסחרית ==
השיר זכה להצלחה רבה במצעדי הבילבורד אף על פי שלא יצא כסינגל.<ref name=":3" /> במצעד הבילבורד הוט 100 התברג במקום ה-45, תוך שבמצעד שירי הסטרימינג התברג במקום ה-22.<ref name=":3" /> בסמוך לכך, התברג במקום ה-40 במצעד קנדה הוט 100 ובמקום ה-16 במצעד שירי הסטרימינג לפי דרישה.<ref name=":3" /> ברולינג סטון טופ 100 הוא דורג במקום ה-15.<ref name=":3" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.<ref></ref>

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-133 ברשימת "כל 206 השירים של טיילור סוויפט, לפי דירוג".<ref name=":0"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|19
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|133
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|121
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|62
|<ref></ref>
|-
|NME
|השירים הטובים ביותר של טיילור סוויפט, לפי דירוג
|75
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|60
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|85
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Paper Rings" בוצע באצטדיון יו. אס. בנק במיניאפוליס ב-23 ביוני 2023 יחד עם השיר "If This Was a Movie".<ref></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!הממלכה המאוחדת (BPI)<ref name=":2" />
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|23 באוגוסט 2019
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על נוסטלגיה
קטגוריה:שירים על נישואים
קטגוריה:שירי סינת'-פופ אמריקאיים
Death by a Thousand Cuts

"Death by a Thousand Cuts" הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover.<ref name=":0"></ref> השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.<ref name=":0" />

אף על פי שלא יצא כסינגל, הצליח השיר להגיע למקום ה-67 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי טיילור סוויפט והופק על ידה, ביחד עם המפיק המוזיקלי ג'ק אנטונוף שעבד איתה על שירים נוספים.<ref name=":0"/> סוויפט דיברה על השיר ואמרה כי:

== הצלחה מסחרית ==
השיר זכה להצלחה רבה במצעדי הבילבורד אף על פי שלא יצא כסינגל.<ref name=":1" /> במצעד הבילבורד הוט 100 התברג במקום ה-67, תוך שבמצעד שירי הסטרימינג התברג במקום ה-42.<ref name=":1" /> בסמוך לכך, התברג במקום ה-64 במצעד קנדה הוט 100 ובמקום ה-27 במצעד שירי הסטרימינג לפי דרישה.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.<ref></ref>

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-105 ברשימת "כל 206 השירים של טיילור סוויפט, לפי דירוג".<ref name=":2"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|46
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|105
|<ref name=":2" />
|-
|BuzzFeed
|167 השירים הטובים ביותר של טיילור סוויפט, לפי דירוג
|17
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|38
|<ref></ref>
|-
|NME
|השירים הטובים ביותר של טיילור סוויפט, לפי דירוג
|52
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|100
|<ref></ref>
|-
|Uproxx
|50 השירים הטובים ביותר של טיילור סוויפט, מדורגים
|45
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|135
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Death By A Thousand Cuts" הוצג באצטדיון AT&T בארלינגטון, טקסס, ב-1 באפריל 2023.<ref name=":3"></ref> השיר בוצע בסיבוב ההופעות בפעם השנייה באצטדיון SoFi באינגלווד ב-5 באוגוסט 2023 יחד עם השיר "You're on Your Own, Kid".<ref name=":3" /> ב-20 באוגוסט 2024, סוויפט סיימה את הופעתה האחרונה בלונדון במסגרת סיבוב ההופעות "Eras Tour". ג'ק אנטונוף הצטרף לסוויפט לביצוע השירים "Death By a Thousand Cuts" ו-"Getaway Car".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|23 באוגוסט 2019
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על מוות